འདི་ཉིད་ཀྱི་འགྱུར་ལ།བཀའ་བར་པ་ཤེར་ཕྱིན་གྱི་སྐོར་ལ།ཤེས་རབ་གྱི་ཕ་རོལ་དུ་ཕྱིན་པ་སྟོང་ཕྲག་བརྒྱ་པ།ཡུམ་འབྲིང་བོ་སྟོང་ཕྲག་ཉི་ཤུ་ལྔ་བ།ཁྲི་བརྒྱད་སྟོང་པ་བམ་པོ་དྲུག་ཅུ།ཤེས་རབ་ཁྲི་བ་བམ་པོ་སུམ་ཅུ་རྩ་བཞི་པ།ཤེས་རབ་ཀྱི་ཕ་རོལ་དུ་ཕྱིན་པ་རབ་རྩལ་རྣམ་གནོན་གྱིས་ཞུས་པའི་མདོ།ཤེར་ཕྱིན་ལྔ་བརྒྱ་པ་དང་།ཤེས་རབ་ཀྱི་ཕ་རོལ་ཏུ་ཕྱིན་པ་སུམ་བརྒྱ་བར་གྲགས་པ་རྡོ་རྗེ་གཅོད་པ་སོགས་དང་།འཁོར་ལོ་ཐ་མར་གཏོགས་པ།མདོ་སྡེ་ཕལ་བོ་ཆེ་ལ་སྤྱིར་ཤོ་ལོ་ཀ་འབུམ་དང་།ལེའུ་བརྒྱ་ཡོད་པ་ལས།སྔོན་ན་ལནྡ་བི་ཧ་ར་ལ་མེ་དགྲ་བྱུང་བའི་རྐྱེན་གྱིས་མ་ཚང་བའི་འཕྲོ་ཇི་ཙམ་བཞུགས་པ་བསྒྱུར་པ་ལ་ཁྱོན་ལེའུ་བཅུ་བདུན་ཡོད་པ་རྣམས་ཡེ་ཤེས་སྡེ་ལ་སོགས་པས་བསྒྱུར་ཅིང་ལོ་ཆེན་བཻ་རོ་ཙཱ་ནས་ཞུས་ཆེན་མཛད་པར་བཤད།